text: Ekstra skilte skal nu advare 
  18 december 2013 kl. 10.36
  Efter at en 77-årig mand tirsdag kørte i Haderslev Havn med sin bil og omkom, er der nu sat ekstra skilte op, der skal advare trafikanterne.
  Der var belægningsarbejde i gang på havnen tirsdag, hvorfor afspærringen midlertidig var reduceret. Den er nu bragt tilbage og desuden er der at ekstra advarsels-skilte op.
  Politiet fik klokken 10 tirsdag formiddag en anmeldelse af, at der holdt en bil i vandet ved den nye kanal ud for Christian X's Vej i Haderslev.
  I samme område på havnen omkom en 79-årig mand i september og en 52-årig mand i august, da de faldt i vandet.
  Den 77-årige vil blive undersøgt i et ligsyn, der skal fastslå dødsårsagen og dødstidspunktet. Der er tale om en mand fra Samsø.
  Hans bil, der er en varebil, er blevet trukket op af vandet. Også den vil nu blive undersøgt.
  